Brynild Anundsen

Brynild Anundsen (født 29. desember 1844 på Brekkejordet som dengang lå i Gjerpen, nå Skien, død 25. mars 1913 i Decorah, Iowa, USA) var en norsk-amerikansk aviseier.Aftenposten Aften - F. Anundsen begravelse i Decorah (12. april 1913, s.2)

Brynild Anundsen grunnla og utga flere norskspråklige tidsskrifter i USA, men er mest kjent som mangeårige utgiver av Decorah Posten, som var en av de ledende norskspråklige avisene i Midtvesten på slutten av 1800- og begynnelsen av 1900-tallet.

Anundsen hadde lært seg boktrykkerfaget før han dro til sjøs, og som 20-åring utvandret han til Amerika hvor han først arbeidet som typograf. Han vervet seg deretter som menig i den amerikanske borgerkrigens siste år.Brynild Anundsen omtale i Norsk biografisk leksikon

Etter borgerkrigen påtok han seg forskjellige oppdrag med å trykke mindre aviser og medlemsblader, blant annet for det største norske kirkesamfunnet i USA, Den norske synode. Fra 1874 utga han egen avis, Decorah-Posten, som i de første årene ble utgitt som ukeavis.

Anundsen tok aktivt del i samfunnslivet. Han var med på å stifte Det norske Selskab i Decorah og Det norske Selskab i Amerika. I 1906 ble han utnevnt til ridder av 1. klasse av St. Olavs Orden.

 Referanser 

Kategori:Personer fra USA født i Norge
Kategori:Personer fra Skien kommune
Kategori:Personer fra La Crosse i Wisconsin
Kategori:Riddere av 1. klasse av St. Olavs Orden
Kategori:Fødsler i 1844
Kategori:Dødsfall i 1913
Kategori:Norske typografer
Kategori:Norske gründere